เรื่องร้องเรียน (ร้องเรียน,สอบถาม) วันที่ 2023-03-23 03:06:02 — แขวงบางแค เขตบางแค จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660011900

ขอให้ตรวจสอบการต่อเติมที่อยู่อาศัยโดยไม่มีใบอนุญาต และรุกล้ำพื้นที่ส่วนบุคคล บริเวณบ้านเลขที่ 254 หมู่บ้านศุภวรรณ 5 แขวงบางแคเหนือ เขตบางแค กรุงเทพมหานคร จุดสังเกต หมู่บ้านตั้งอยู่ด้านหลังห้างสรรพสินค้าเดอะมอลล์บางแค เนื่องจากผู้ร้องแจ้งว่า เมื่อวันที่ 10 มีนาคม 2566 เพื่อนบ้านของผู้ร้อง บุคคลเพศหญิง (ทราบชื่อและนามสกุล) (ไม่ทราบอายุที่ชัดเจนและไม่ระบุรูปพรรณสัณฐาน) ได้มีการต่อเติมหลังคาบ้าน ชิดรั้วบ้านผู้ร้อง โดยมีช่างก่อสร้าง จำนวน 3 คน บุคคลเพศชาย แรงงานต่างด้าว (ไม่ทราบรายละเอียดของช่างก่อสร้างและสัญชาติ) ปีนข้ามรั้วเข้ามาในพื้นที่บ้านของผู้ร้อง โดยไม่ได้รับอนุญาต ซึ่งผู้ร้องเกรงว่า เมื่อเข้าสู่ช่วงฤดูฝนจะทำให้น้ำฝนไหลเข้าสู่บ้านของผู้ร้อง ซึ่งได้แจ้งเพื่อนบ้านให้ทำรางน้ำ แต่เพื่อนบ้านของผู้ร้องไม่ทำ โดยอ้างว่าช่างทำผิด จากนั้นผู้ร้องได้สอบถามกับช่าง  แต่ช่างแจ้งว่า เพื่อนบ้านของผู้ร้องเป็นคนสั่งการ ประกอบกับเพื่อนบ้านจะต่อเติมบ้าน โดยการทำระแนงไม้ทึบ สูงประมาณ 2 เมตร และจะให้ช่างข้ามเข้ามาในพื้นที่บ้านของผู้ร้อง เพื่อทำการต่อเติมด้วย ซึ่งผู้ร้องไม่เคยมีการอนุญาตให้เข้ามาในพื้นที่ส่วนบุคคลแต่อย่างใด อีกทั้งเมื่อมีการทำระแนงไม้ทึบ สูงประมาณ 2 เมตร จะเป็นการบังทิศทางลมมายังบ้านของผู้ร้อง ซึ่งเจ้าของบ้านหลังดังกล่าว มิได้เกรงกลัว แจ้งว่า จะให้เจ้าหน้าที่สำนักงานเขตบางแค ลงพื้นที่ตรวจสอบ หากเจ้าหน้าที่เข้ามาตรวจสอบแล้ว พบว่า เป็นพื้นที่อนุญาตให้ดำเนินการต่อเติมได้ เจ้าของบ้านก็จะทำการก่อสร้างต่อไป โดยที่ผู้ร้องห้ามโต้แย้ง จากกรณีดังกล่าวส่งผลให้ผู้ร้องได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องดำเนินการตรวจสอบกรณีดังกล่าว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata